Det er altid en god idé at være medlem af a-kassen, og hvis du er det, er du sikker på at kunne opfylde kravet om aktuel arbejdsmarkedstilknytning.
Hvis du ikke er medlem af en a-kasse og bliver ledig i 9-månedersperioden, kan du opfylde kravet ved at melde dig ledig i a-kassen senest syv dage efter, at du er blevet ledig. Denne regel gælder dog kun, hvis du har mere end to år, til du bliver folkepensionist, og du skal forblive medlem af a-kassen uafbrudt frem til udløbet af 9-månedersperioden.
Hvis du er på efterløn, så opfylder du kravet om aktuel arbejdsmarkedstilknytning, da du er medlem af en a-kasse. Hvis du er på fleksydelse (efterløn for fleksjobbere), så skal du ikke opfylde kravet om aktuel arbejdsmarkedstilknytning, men kun anciennitetskravet.